Aalborg Stiftstidende, 1846-01-26
Studenternes nordiske Fest i Christiania afholdtes "Tyvendedagen" (13de Januar) i Byens store Festivitetssal i Frimurerlogen og talte henved 400 Deeltagere, hvoriblandt mange Universitetslærere og Embedsmænd. Man samledes i den saakaldte mindre Festivitetssal, hvorfra man begav sig i Procession op i den store Sal, der var glimrende oplyst og smukt decoreret. Ved Jndtrædelsen modtoges man med en for Dagen componeret Fest-Overture af smukke nordiske Melodier. Salens Baggrund forestillede Choret af et Asatempel, hvori en colossal Odinsfigur, malet Graat i Graat efter en Statue af Michelsen. Paa begge Sider vare anbragte Rækker af Skjolde med mindeværdige Navne fra Oldtiden, og udenom disse saae man de 3 nordiske Rigers Flag. Selve Salen optoges af 5 Rækker dækkede Borde og paa den ene Side var anbragt en Tribunne for Talerne. Midt i Salen havde Sangforeningen Plads, og da Overturen var endt, afsang denne en af A. Munch forfattet Sang for Norden, hvorefter Selskabets Præsident, Lector Velhaven, betraadte Talerstolen og holdt et langt, men tydeligt Jndledningsforedrag, der sluttede med en Skaal forNordens Eenhed, et Minnibæger for Odin. Derpaa udførtes Sangen for Norge, Kæmpers Fødeland, hvorefter Velhaven paany betraadte Tribunen og efter et kraftfuldt af mange bifaldsraab afbrudt Foredrag udbragte Norges Skaal. Derefter besteg Lector Monrad Talerstolen og udviklede, hvorlunde vore Forfædre efter Odinsbægeret tømte et for Freya paa et godt Aar og for de fredelige Sysler; dog vilde han med Grøden forbinde et andet Begreb end vore Forfædre, nemlig Aandens Grøde, – og ikke blot paa Literaturens Gebeet, men ialmindelighed – Frihed - det evig Spirende, hvis Foraar stedse fornyer sig - der giver en Høst af kraftige Gierninger. Han udbragte en Skaal for et godt Aar og en rigelig Grøde. Nu blev der afsjunget en Sang "Mindets Bæger af Velhaven, hvorefter Cand. Jørg. Moe efter et længere Foredrag foreslog at tømme et Bæger for Fædrenes hellige Minder, for vore Løfters Opfyldelse!" Det nævntes nu blandt flere af Selskabet nogle mindeværdige Afdøde, hvoriblandt vi bemærke: Jacob Aall, Grev Wedel-Jarlsberg, Thorvaldsen, Kong Carl Johan, Henrik Wergelland og Ludvig Holberg. Lector Monrad reciterede derefter et Digt af Overlærer H. J. Thue. "Nordens Eenhed, hvorefter Prof. Holmboe udbragte en Skaal for Kong Oscar under en stærk Bifaldsjubel. Lector Collett udviklede nu i et Foredrag, hvorlunde Foreningen med Sverrig aarlig vandt i Betydning, imedens alle Misforstaaelser efterhaanden svandt Kjølen existerede ikke længer!" (almindeligt bifald. Han udbragte en Skaal for Broderlandet Sverrig". Nu reciterede Cand. J. Moe et Digt til Danmark, hvorpaa Cand.jur. G. A. Krogh efter en Tale udbragte "Danmarks Skaal. Sangforeningen udførte derpaa en af A. Munch forfattet Sang Island, til en overordentlig smuk Melodi, hvorpaa Student Eil Sundt efter et kraftigt Foredrag udbragte en Tost for Jslands Fremtid. Efter en Sang til "Nordens Qvinder og "Damernes Skaal, udbragte Sundt, efter et Foredrag om "Eenhed i Norden, en Skaal for de nordiske Rigers Studenter. Jblandt flere, senere paafulgt. Skaaler nævne vi Universitetet i Helsingfors, Adam Oehlenschläger og Grundtvig, Scandinavien, og Esaias Tegner. (Eft. Fædrel.)